**Ministru kabineta noteikumu projekta**

**„Grozījumi Ministru kabineta 2012.gada 29.maija noteikumos Nr.378 „Rīgas brīvostas pārvaldes nolikums””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par ostām 7.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas brīvostas pārvalde darbojas saskaņā ar Likumu par ostām, Rīgas brīvostas likumu un Ministru kabineta 2012.gada 29.maija noteikumiem Nr.378 „Rīgas brīvostas pārvaldes nolikums” (turpmāk – Nolikums). Lai uzlabotu pārvaldes darbības efektivitāti un paātrinātu dokumentu apriti attiecībā uz Rīgas brīvostas valdē (turpmāk – Brīvostas valde) izskatāmo jautājumu loku, ir nepieciešams veikt grozījumus atsevišķos Nolikuma punktos. Sagatavojot Brīvostas valdes sēdes materiālus ir secināts, ka dokumentu aprites kārtība nav pietiekami efektīva. Lai paātrinātu dokumentu apriti, ir nepieciešams Nolikumu papildināt ar normu, ka brīvostas valdes locekļiem paziņojumu par brīvostas valdes sēdi un materiālus var nosūtīt uz brīvostas valdes locekļa elektroniskā pasta adresi. Nolikums neparedz situācijas, kad valdes sēdes darba kārtībā nepieciešams iekļaut steidzami risinājumus jautājumus. Ņemot vērā minēto, ir nepieciešams papildināt Nolikumu ar normu, kas paredz, ka valdes sēdes darba kārtību var papildināt, ja par to nobalso visi brīvostas valdes locekļi, kas piedalās valdes sēdē. Nolikuma 26.punkts paredz, ka ārkārtas valdes sēdes ir jāizziņo ne vēlāk kā piecas darba dienas pēc pieprasījuma saņemšanas un materiāli jāiesniedz ne vēlāk kā piecas darba dienas pirms attiecīgās sēdes. Rīgas brīvostas pārvalde ir saskārusies ar situācijām, kad ir jārisina steidzami jautājumi saistībā ar brīvostas darbību, un piecu darba dienu noteiktais termiņš ir pārāk ilgs. Ņemot vērā minēto, ir nepieciešams saīsināt noteikto ārkārtas sēdes izziņošanas laiku no piecām uz trim darba dienām, un materiālu iesniegšanas laiku no piecām uz divām darba dienām. Pašlaik valde lēmumu var pieņemt tikai valdes sēdē, klātesot vismaz sešiem valdes locekļiem un lēmumu pieņem, ja par to nobalso ne mazāk kā pieci valdes locekļi, kas atsevišķos gadījumos apgrūtina steidzamu jautājumu risināšanu. Lai operatīvi risinātu šādus jautājumus, paredzēts papildināt Nolikuma 26.punktu ar normu, ka nepieciešamības gadījumā valdes lēmumu var pieņemt, izmantojot elektroniskos saziņas līdzekļus (videokonferenci, telefonkonferenci, elektronisko pastu, īsziņas). Par balsošanas rezultātiem tiktu sastādīts protokols, kuru apstiprinātu nākamajā kārtējā valdes sēdē.Nolikuma 27.punktā nav noteikta kārtība, kādā brīvostas valdes locekļi saņem ierosinātās ārkārtas valdes sēdes materiālus. Ņemot vērā minēto, ir nepieciešams Nolikuma 27.punktu papildināt ar normu, ka brīvostas pārvaldes izpildaparāts vai trīs brīvostas valdes locekļi nodrošina, ka brīvostas valdes locekļi materiālus saņem ne vēlāk kā divas darba dienas pirms ārkārtas valdes sēdes. Nolikuma 33.12.apakšpunkts paredz valdes kompetenci izsniegt atļaujas par tiesībām piemērot tiešo nodokļu atvieglojumus un īpašu kārtību valsts sociālās apdrošināšanas iemaksu veikšanai. Atbilstoši Likuma par nodokļu piemērošanu brīvostās un speciālajās ekonomiskajās zonās veiktajiem grozījumiem, kas stājās spēkā 2014.gada 1.septembrī, ir nepieciešams precizēt 33.12.apakšpunktu svītrojot vārdus „un īpašu kārtību valsts sociālās apdrošināšanas iemaksu veikšanai”.Nolikuma 33.13.apakšpunkts nosaka Brīvostas valdes kompetenci līgumu slēgšanā, kā arī tādu līgumu slēgšanu, kuru summa pārsniedz 75 000 *euro*, taču nav norādīts vai šajā summā ir iekļauts pievienotās vērtības nodoklis. Lai praksē būtu vienota interpretācija, nepieciešams precizēt 33.13.apakšpunktu, norādot, ka summa 75 000 *euro* ir bez pievienotā vērtības nodokļa. Nolikums skaidri nenosaka jomas, kurās Brīvostas valde var pilnvarot brīvostas pārvaldniekam tiesības izlemt jautājumus par atsevišķiem tās kompetencē esošiem jautājumiem, lai gan saskaņā ar Nolikuma 39.2. un 39.3 apakšpunktu brīvostas pārvaldniekam piešķirtajām tiesībām secināms, ka Brīvostas valde ir tiesīga piešķirt šādas pilnvaras un noteikt pilnvarojuma apmēru. Brīvostas valdes kompetencē esošie jautājumi, kas minēti Nolikuma 33.13 apakšpunktā, ne visos gadījumos sasniedz darījuma summu 75000 *euro* vai to darbības termiņš ir ilgāks par 5 gadu termiņu. Tādas jomas ir nekustamā īpašuma iznomāšana, komersantu iesniegumu izskatīšana.Pilnvarojums brīvostas pārvaldniekam piešķirs tiesības izlemt atsevišķus jautājums, ievērojot valdes lēmumos noteikto (veikt izmaiņas līgumos, ja mainās uzņēmumu rekvizīti, adrese, tiek veikta iznomātās teritorijas precizēšana pēc robežu plānu izstrādes, arī zemes gabalu sadalīšanas vai apvienošanas rezultātā, atsevišķu telpu vai telpu grupu iznomāšana dažādu ostas pakalpojumu nodrošināšanai, ievērojot noteiktos ierobežojums attiecībā uz līguma summu un līguma darbības termiņu un tamlīdzīgi). Ņemot vērā minēto, ir nepieciešams Nolikuma 33.13.apakšpunktu papildināt ar atsevišķu pilnvarojumu brīvostas pārvaldniekam.  |
| 3. | Projekta izstrādē iesaistītās institūcijas | Satiksmes ministrija, Rīgas brīvostas pārvalde. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Rīgas brīvostas pārvaldes izpildaparātu un brīvostas valdes locekļiem. |
| 2.  | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu. Noteikumu projekts paredz grozījumus pēc būtības. Tie nav attiecināmi uz sabiedrību, bet gan uz ostas valdi un ostas pārvaldnieku. |
| 2. | Sabiedrības līdzdalība projekta izstrādē  | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu. Noteikumu projekts paredz grozījumus pēc būtības. Tie nav attiecināmi uz sabiedrību, bet gan uz ostas valdi un ostas pārvaldnieku. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Rīgas brīvostas pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III, IV, V un VI nodaļa – projekts šīs jomas neskar.

Satiksmes ministrs A.Matīss

Vīza:

Valsts sekretārs K.Ozoliņš

21.08.2015. 11:15

897

A.Rijkure, 67028351

astrida.rijkure@sam.gov.lv